Eyitayo Lambo an nada shi Ministan Lafiya na Tarayyar Najeriya a watan Yulin shekarar 2003, inda yayi ta rike mukamin har zuwa Mayun shekarar 2007 a lokacin wa’adi na biyu na shugabancin Olusegun Obasanjo. An haifi Lambo a ranar 28 ga watan Disamban 1944 a Isanlu, hedkwatar karamar hukumar Yagba ta Gabas a Jihar Kogi, Najeriya . Ya halarci Jami'ar Ibadan, Jami'ar Rochester (Amurka) da Jami'ar Lancaster (UK). Ya sami B.Sc. da MA digiri a fannin tattalin arziki da kuma Ph.D a fannin bincike na aiki da ya shafi tsarin kiwon lafiya. Farfesa Lambo ya koyar a matakin farko da na digiri a Jami'o'in Ibadan, Ilorin da Jihar Bendel, 1974 zuwa 1992.